Obrazac za međupredmetno izvedbeno planiranje

**KAKO POSTIĆI ŽELJENI ISHOD UČENJA?**

**Škola, razred, vrijeme: Medicinska škola Pula, treći (3.a) razred**

**Učitelj/nastavnik: Klara Ibrišagić, Ivana Popović, Dorotea Marić, Kristina Majer, Mirhada Šehić**

Izvedbeni program međupredmetnih i interdisciplinarnih sadržaja građanskog odgoja i obrazovanja(nastavne jedinice, izvanučioničke aktivnost, projekta i dr. )

|  |  |  |
| --- | --- | --- |
| **Naziv** | | **OSOBNI IDENTITET, KULTURNI IDENTITETI I MEĐUKULTURNI DIJALOG** |
| **Svrha** | | Učenik građanin koji razvija osobni i kulturni identitet; podržava kulturne različitosti i različitosti manjinske kulture te različitosti osoba nastale utjecajem patoloških stanja-bolesti; primjenjuje međukulturni dijalog; prepoznaje te koristi postupke za suzbijanje predrasuda i diskriminacije kako zdravih tako i bolesnih osoba |
| **Ishodi**  **Strukturne dimenzije građanske kompetencije:**  **Kulturološka**  **Društvena**  **Ljudsko-pravna**  **Politička**  **Ekološka** | | Učenik/ca:  - objašnjava pravo svake osobe na slobodu izbora  -opisuje i navodi prava djeteta  - razumije značenje slobode mišljenja, vjeroispovjesti i svjesti  - zna što su stereotipi, predrasude i diskriminacija kako većine prema manjini tako i manjine prema većini te koristi razne načine njihova suzbijanja  - učenik samostalno i odgovorno skrbi o očuvanju i promicanju osobnog zdravlja, radnih i drugih sposobnosti  - pokazuje privrženost uzajamnom razumijevanju, uvažavanju, suradnji i solidarnosti na razini razreda, škole i društva u cjelini  - pokazuje privrženost načelima dostojanstva svake osobe, jednakosti, pravde i uključenosti svih vrijednosti  - pokazuje privrženost uzajamnom razumijevanju, uvažavanju, suradnji i solidarnosti na razini razreda, škole i društva u cjelini kako zdravih, tako i bolesnih |
| **Kratki opis aktivnosti** | | **„Etika u sestrinstvu“**  **Nastavna jedinica: „Poštovanje čovjekova prava na izbor“**   * Pacijent ima pravo na potpunu obavještenost o: * svom zdravstvenom stanju, uključujući medicinsku procjenu rezultata i ishoda određenoga dijagnostičkog ili terapijskog postupka * preporučenim pregledima i zahvatima te planiranim datumima za njihovo obavljanje * svojem pravu na odlučivanje o preporučenim pregledima i zahvatima * pravima iz zdravstvenog osiguranja i postupcima za ostvarivanje tih prava * Pacijent ima pravo dobiti obavijesti na način koji mu je razumljiv s obzirom na dob, obrazovanje i mentalne sposobnosti * Pacijenti s invalidnošću imaju pravo dobiti obavijesti u njima pristupačnom obliku   Učenici u interaktivnim oblicima učenja čitaju, razgovaraju, iznose mišljenje i argumentiraju ga. Zaključuju da se nerijetko narušavaju osnovna ljudska prava pa tako i pravo na izbor, zbog nepotpune informiranosti i neprofesionalnosti djelatnika, te da je od velike važnosti promoviranje poštovanja čovjekova prava na izbor kako zdravih tako i bolesnih.  Učenici iznose svoj stav i mišljenje te argumentirano donose zaključke o pojmovima kao što je sloboda mišljenja i odlučivanja, vjeroispovjesti i savjesti, prava na slobodno odlučivanje i prihvaćanje metoda i postupaka liječenja koje im je ponuđeno. Zaključuju da se zbog svojih vjerskih uvjerenja pojedinac osjeća manje vrijednim članom zajednice, da mu se narušavaju osnovna ljudska prava kao što su pravo na poštovanje, ravnopravnost i liječenje te da je osobito važno štovanje ljudskih prava svakog čovjeka.  Ova nastavna jedinica u segmentu Građanskog odgoja i obrazovanja, pomoći će učeniku da razumije važnost poštovanja čovjekova prava na izbor. Kao budućeg zdravstvenog djelatnika potaknut će ga na društvenu odgovornost da svojim etičkim i profesionalnim ponašanjem budu dostojni u izvršavanju svojih zadataka.  **„Etika u sestrinstvu“**  **Nastavna jedinica: „Dostojanstvo umiranja – načela skrbi za neizlječive i umiruće“**   * Dostojanstvo umiranja temeljno je ljudsko pravo i vrijednost * Kako bi smrt bila humana i dostojanstvena, dočekana spremno i s prihvaćanjem, potrebni su drugi ljudi i njihova podrška, dobra skrb i osobna autonomija * Kvaliteta i opseg skrbi za umirućeg bolesnika treba biti u skladu sa suvremenim medicinskim, socijalnim i etičkim standardima, kulturnom i religijskom tradicijom te individualnim potrebama osobe   Učenici iznose svoj stav i mišljenje te argumentirano donose zaključke o dostojanstvenom umiranju odnosno načelima skrbi za neizlječive i umiruće. Zaključuju da je dužnost svake medicinske sestre pružanje kvalitetne skrbi umirućem ali i pružanje podrške obitelji i prijateljima koji su suočeni s gubitkom drage im osobe.  Ova nastavna jedinica u segmentu Građanskog odgoja i obrazovanja, pomoći će učeniku da razumije važnost dobre edukacije i primjene etičkih načela, stjecanju komunikacijskih vještina, poštovanju čovjeka i njegovog osobnog identitete od rođenja pa do smrti te razumjevanju bolesnikovih religijskih potreba koje su u zadnjem stadiju života često prisutne i kod onih koje takve potrebe nisu imali tijekom života.  **ZDRAVSTVENA NJEGA - OPĆA**  **Nastavna jedinica: „Religija i međureligijska tolerancija“**   * Vjera je integralni dio čovjeka, pomaže mu živjeti dostojanstvo svoje osobe u zdravlju i bolesti * Vjera pridonosi stvaranju optimizma i nade i bolesniku daje snagu i utjehu * Svaka bi medicinska sestra trebala poznavati osnove svijetskih religija, novih vjerskih zajednica i vjerskih pokreta iz poštovanja prema pacijentima koji su ovisni o sestrinskoj skrbi * Poznavanje različitih religija pridonosi razumijevanju bolesnikovih religijskih potreba   Učenici razgovaraju, iznose svoje mišljene i argumentiraju ga te donose zaključke o pojmovima diskriminacije i predrasuda. Zaključuju da se zbog svojih vjerskih uvjerenja pojedinac osjeća manje vrijednim članom zajednice, da mu se narušavaju osnovna ljudska prava kao što su pravo na poštovanje, ravnopravnost i liječenje te da je osobito važno štovanje ljudskih prava svakog čovjeka.  Ova nastavna jedinica u segmentu Građanskog odgoja i obrazovanja, pomoći će učeniku da razumije potrebu poštovanja različitih vjerskih uvjerenja. Kao budućeg zdravstvenog djelatnika potaknut će ga na društvenu odgovornost da svojim etičkim i profesionalnim ponašanjem budu glavni pokretači borbe protiv diskriminacije, promovirajući razumijevanje bolesnikovih religijskih potreba.  **ZDRAVSTVENA NJEGA - OPĆA**  **Nastavna jedinica: „Zadaće sestre pri hranjenju bolesnika“**  Učenik će se u sklopu obrade teme upoznati s poteškoćama s kojima se kao budući zdravstveni djelatnik može susretati i na različitosti koje treba poštivati u radu i hranjenju oboljelih. Pravodobno uočavanje gubitka teka u bolesnika, procjena stupnja samostalnosti bolesnika pri hranjenju i navike u vezi s prehranom omogučit će kvalitetno hranjenje bolesnika za što mora postojati odlična komunikacija na relaciji med. sestra/tehničar - bolesnik. Tijekom pripreme za hranjenje i postupka hranjenja mora se voditi računa o bolesnikovoj osobnosti i poštivati bolesnikove navike kako bi sačuvali njegov osobni dignitet. Odgovornost i savjesnost pri radu, a tako i hranjenju bolesnika, razvijanje moralnih vrijednosti i poticanje pozitivne komunikacije unutar tima doprinijeti će razvijanju svakog učenika u savjesne, tolerantne i empatične zdravstvene djelatnike. Posebnu pozornost posvećujemo pravu na vlastiti odabir,poštivanju različitosti teslobodi mišljenja i odlučivanja svake osobe o svojoj osobnoj dobrobiti. Učenik će razvijati komunikacijske vještine, vještine pregovaranja, a u svakom trenutku provedenom uz bolesnika ili u zdravstvenom timu nikada neće imatipredrasude ili diskrimnirati osobu različite seksualne orjentacije, vjeroispovjesti, nacionalnosti, rase, spola i sl.  Učenici razgovaraju, iznose svoje mišljenje i argumentiraju ga te donose zaključke o pojmovima diskriminacije, marginalizacije i predrasuda. Zaključuju da je protiv diskriminacije, marginalizacije i predrasuda potrebno boriti se sustavnim informiranjem i obrazovanjem.  Ova nastavna jedinica u segmentu Građanskog odgoja i obrazovanja, pomoći će učeniku da razumije važnost dobre komunikacije kao i važnost razvijanja komunikacijskih vještina. Kao budućeg zdravstvenog djelatnika potaknut će ga na društvenu odgovornost da svojim etičkim i profesionalnim ponašanjem bude glavni pokretač borbe protiv diskriminacije, promovirajući jednakopravnost za sve, odbacujući stereotipe i predrasude, senzibilizirajući i educirajući što veći broj ljudi  **Zdravstvena njega zdravoga djeteta i adolescenata**  **Nastavna jedinica: Prava djeteta – Konvencija i Deklaracija o pravima djeteta**   * Konvencija govori o obvezama odraslih u odnosu prema djetetu, kao i o obvezama brojnih društvenih čimbenika glede zaštite djeteta * Deklaracija ima moralnu snagu, dok Konvencija je pravni akt koji ima snagu zakona i obvezuje stranke na pridržavanje njezinih odredaba te uključuje pravo nadziranja primjene u državama koje su je prihvatile.   Učenici u interaktivnim oblicima učenja čitaju, razgovaraju, iznose mišljenje i argumentiraju ga te donose zaključke o pravima djeteta.  Zaključuju da se neka prava djeteta ne provode odnosno ne poštivaju te navode primjere prilikom debate.  Ova nastavna jedinica u segmentu Građanskog odgoja i obrazovanja, pomoći će učeniku da razumije koja su to prava djeteta. Kao budućeg zdravstvenog djelatnika potaknut će ga na društvenu odgovornost da svojim etičnim i profesionalnim ponašanjem budu glavni pokretači borbe protiv diskriminacije, promovirajući jednakopravnost za sve, odbacujući stereotipe i predrasude, senzibilizirajući i educirajući što veći broj ljudi lokalne zajednice.  **PROFESIONALNA KOMUNIKACIJA U SESTRINSTVU**  **Nastavna jedinica: „Komunikacija s bolesnikom“**  Komunikacija je osnovna ljudska potreba i temelj svakog međuljudskog odnosa. Ona je dinamički i složen proces u kojima ljudi šalju i primaju verbalne i neverbalne poruke kako bi razumjeli druge i oni njih. Zadaća medicinske sestre je pomoći pacijentu da :shvati sebe, opisuje vlastito stanje, razumije probleme, promijeni uvjete koji su ga učinili bolesnim te promjeni uvjete koji su ga učinili bolesnim te prihvati ono što ne može promijeniti.  Učenici u interaktivnim oblicima učenja razgovaraju, iznose mišljenje i argumentiraju ga te donose zaključke o komunikaciji s bolesnikom.  Ova nastavna jedinica u segmentu Građanskog odgoja i obrazovanja, pomoći će učeniku da razumije važnost dobre komunikacije kao i važnost razvijanja komunikacijskih vještina.  **OPĆE NAČELA ZDRAVLJA I NJEGE**  **Nastavne jedinice : „Načela zdravstvene zaštite“ - predavanje**  **„Djelokrug rada medicinske sestre“ - predavanje**  -znati i razumjeti će svoja prava i odgovornosti  -znati će posljedice kršenja društvenih pravila  -razumjet će vezu između prava, pravila, zakona u društvenoj zajednici  -znati će primijeniti komunikacijske vještine, njihovu primjenu  Učenike se upoznaje i osvješćuje s pravima i obvezama prema sebi i prema društvu u skladu poštivanja zakona.  Učenik će poštivati norme u skladu s prihvaćenim standardima, zakonskim obvezama i profesionalnom etikom. |
| **Ciljna grupa** | | treći razred |
| **Način provedbe** | **Model** | **Međupredmetni** |
| **Metode i**  **oblici rada** | **Oblici**: individualni, frontalni, diskusija  **Metode**: razgovora,rada na tekstu, usmenog izlaganja, zaključivanja |
| **Resursi** | | Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14)  Udžbenik „Etika u sestrinstvu“  Udžbenik „Zdravstvena njega - opća“  Udžbenik „ Zdravstvena njega zdravoga djeteta i adolescenata“  Udžbenik“ Opća načela zdravlja i njega“ |
| **Vremenik** | | nastavna godina  Etika u sestrinstvu – 2 sata  Zdravstvena njega – opća– 2 sata  Zdravstvena njega zdravoga djeteta i adolescenata-1 sat  Profesionalna komunikacija u sestrinstvu-1 sat  Opća načela zdravlja i njege – 2 sata |
| **Način vrednovanja i korištenje rezultata vrednovanja** | | Osobna mapa, razredna mapa, bilježenje postignuća učenika i opisno praćenje |
| **Troškovnik (npr. za projekt)** | | -------- |
| **Nositelj odgovornosti** | | Nastavnici strukovnih predmeta zdravstvene njege |